Hlawula "Register as a new user" hi ku tshikilela mouse hi ku langa sweswo. Pheji leyintshwa leyi nga na fomo ya ntsariso yi ta pfuleka eka xikrini xa wena. Xi fika exitarateni lexi a xi xi vonile emurhini. A ku ri xitarata xo pfulekanyana kambe wonge a ku famba swifuwo ngopfu ku tlula vanhu. Misaveni xo tirhisa ntivo-mbangu wa xona ku tibyela leswaku loko xo ya eDzonga-Vuxa hi xitarata lexi a xi ta ya xi lahleka swinene. Xo ya eN'walungu-vupeladyambu. Xi famba hi ku hatlisa swinene. Kun'wana xi pfa xi tsutsuma. Xi nghenisa voko ka xikhwama lexintsongo. Xi humesa mali leyi N'wa-Mudau a a xi nyikile. Ro sungula xi swi vona leswaku a a xi nyikile makume-ntlhanu wa tirhandi. Xi tsutsuma xi ri karhi xi halahala matlhelo hinkwawo. N'wa-Xam'ganga u wele hi khombo ra rifu. Ntsako wa yena wu vuye wu pfindlusa hi madambi lama nga humelela eWestonaria laha Mafasa a a tirha kona. Siku leri ku nga ta mutirhi wa le ka Thepe (N.R.C.), yena makwavo wa yena wa yindlu leyikulu, Daniel Sixpence Madzivani, i siku leri a nga twa mihlolo leyi a a nga lorhi leswaku a nga tshuka a yi twile evuton'wini bya yena. Yena a a anakanya leswaku hi sweswi swa masiku; a a anakanya leswaku Sixpence u lo tisa mahungu yo huma eka Billy kumbe ku ta pfuxela. Kambe lexi nga n'wi hlamarisa, i ku vona Sixpense a ta a rhangisane na Gezani wa ka M'hlahlela loyi a a toloveriwe hi vito ra Mphankoma. U te loko a heta ku va xeweta, o twa a tsemeka nhlana na swirhoswa yena swi nga hatiyi swinene. Leswi a ku rina swibyalwana, u va kerile hi xijomelana leswaku va tima torha na ku tiphyuphyisa hikuva dyambu a ri cela thavathava ra munhu siku rero.